คลังเผยอาจหยุดจัดงานเฉลิมพระเกียรติพรุ่งนี้
นายประดิษฐ์ ภัทรประสิทธิ์ รมช.คลัง กล่าวว่า ได้รับมอบหมายจากนายกรณ์ จาติกวณิช รัฐมนตรีว่าการกระทรวงการคลัง ให้เจรจากับแกนนำกลุ่มเสื้อแดงในช่วงเช้าวันนี้ (9 ธ.ค.) โดยได้รับการยืนยันจากแกนนำว่า จะจัดชุมนุมในวันที่ 10 ธันวาคมนี้ เนื่องจากช่วงแรกเห็นว่ากระทรวงการคลังและหน่วยงานราชการมีกำหนดจัดงานเฉลิมพระเกียรติ พระบาทสมเด็จพระเจ้าอยู่หัว 82 พรรษา 5 ธันวามหาราช ระหว่างวันที่ 3-7 ธันวาคม ทางกลุ่มจึงกำหนดชุมนุมวันที่ 10 ธันวาคม และได้มีการนัดชาวบ้านจากต่างจังหวัดเรียบร้อยแล้ว จึงไม่สามารถเลื่อนได้
9 ธ.ค. 2552

นายประดิษฐ์ ภัทรประสิทธิ์ รมช.คลัง กล่าวว่า ได้รับมอบหมายจากนายกรณ์ จาติกวณิช รัฐมนตรีว่าการกระทรวงการคลัง ให้เจรจากับแกนนำกลุ่มเสื้อแดงในช่วงเช้าวันนี้ (9 ธ.ค.) โดยได้รับการยืนยันจากแกนนำว่า จะจัดชุมนุมในวันที่ 10 ธันวาคมนี้ เนื่องจากช่วงแรกเห็นว่ากระทรวงการคลังและหน่วยงานราชการมีกำหนดจัดงานเฉลิมพระเกียรติ พระบาทสมเด็จพระเจ้าอยู่หัว 82 พรรษา 5 ธันวามหาราช ระหว่างวันที่ 3-7 ธันวาคม ทางกลุ่มจึงกำหนดชุมนุมวันที่ 10 ธันวาคม และได้มีการนัดชาวบ้านจากต่างจังหวัดเรียบร้อยแล้ว จึงไม่สามารถเลื่อนได้
อย่างไรก็ตาม ทางกลุ่มเสื้อแดงยืนยันว่าจะเป็นการชุมนุมและแสดงออกทางประชาธิปไตยด้วยความสงบ เริ่มจากเวลา 12.00–24.00น. หลังจากนั้นจะเลิกชุมนุมทันที
รมช.คลัง กล่าวว่า ในส่วนของรัฐบาลจะใช้กำลังเจ้าหน้าที่ตำรวจนครบาลไปดูแลรักษาความสงบ โดยไม่จำเป็นต้องใช้กำลังทหารดูแล ดังนั้นในส่วนของการจัดงานรัฐบาลอาจจะหยุดในวันที่ 10 ธันวาคม จากนั้นกระทรวงการคลังจะพิจารณาจัดงานต่อเนื่องในวันที่ 11-13 ธันวาคม พร้อมกับหน่วยงานราชการอื่น